text:
 6.6.2015
 BG
 Официален вестник на Европейския съюз
 L 142/23
 РЕГЛАМЕНТ ЗА ИЗПЪЛНЕНИЕ (ЕС) 2015/872 НА КОМИСИЯТА
 от 5 юни 2015 година
 за определяне на коефициента на разпределение за количествата, за които се отнасят подадените от 1 до 2 юни 2015 г. заявления за лицензии за внос в рамките на тарифната квота, открита по силата на Регламент (ЕО) No 1918/2006 за маслиново масло с произход от Тунис и за временно прекратяване на подаването на заявления за такива лицензии за месец юни 2015 г.
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 188, параграфи 1 и 3 от него,
 като има предвид, че:
 (1)
 С Регламент (ЕО) No 1918/2006 на Комисията (2) бе открита годишна тарифна квота за внос на необработено маслиново масло„Virgin“ с кодове по КН 1509 10 10 и 1509 10 90, добито изцяло в Тунис и транспортирано директно от тази страна в Съюза. В член 2, параграф 2 от Регламент (ЕО) No 1918/2006 се предвиждат месечни количествени ограничения за издаваните лицензии за внос.
 (2)
 Количествата, за които се отнасят заявленията за лицензии за внос, подадени от 1 до 2 юни 2015 г. за месец юни 2015 г., са по-високи от наличните количества. Поради това следва да се определи до каква степен може да бъдат издавани лицензии за внос, като се определи коефициентът на разпределение, който ще се прилага към заявените количества и който се изчислява съгласно член 7, параграф 2 от Регламент (ЕО) No 1301/2006 на Комисията (3). Целесъобразно е временно да се прекрати подаването на нови заявления за месец юни 2015 г.
 (3)
 За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 1. По отношение на количествата, за които се отнасят подадените от 1 до 2 юни 2015 г. заявления за лицензии за внос по силата на Регламент (ЕО) No 1918/2006, се прилага коефициентът на разпределение, посочен в приложението към настоящия регламент.
 2. Считано от 3 юни 2015 г. се прекратява временно подаването на нови заявления за лицензии за внос за месец юни 2015 г.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 юни 2015 година.
 За Комисията,
 от името на председателя,
 Jerzy PLEWA
 Генерален директор на Генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) Регламент (ЕО) No 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (ОВ L 365, 21.12.2006


text:
г., стр. 84).
 (3) Регламент (ЕО) No 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).
 ПРИЛОЖЕНИЕ
 Пореден номер
 Коефициент на разпределение — заявления, подадени от 1 до 2 юни 2015 г. за месец юни 2015 г.
 (в проценти)
 09.4032
 5,850121

type: legislation

jurisdiction: EU


text:
 3.7.2019
 BG
 Официален вестник на Европейския съюз
 L 179/1
 РЕГЛАМЕНТ ЗА ИЗПЪЛНЕНИЕ (ЕС) 2019/1129 НА КОМИСИЯТА
 от 2 юли 2019 година
 за изменение на Регламент за изпълнение (ЕС) No 79/2012 за определяне на подробни правила за прилагането на някои разпоредби на Регламент (ЕС) No 904/2010 на Съвета относно административното сътрудничество и борбата с измамите в областта на данъка върху добавената стойност
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (1), и по-специално член 17, параграфи 2 и 3, член 21, параграф 3 и член 21а, параграф 3 от него,
 като има предвид, че:
 (1)
 Съгласно член 17, параграф 1, буква е) и член 21, параграф 2а от Регламент (ЕС) No 904/2010 държавите членки са длъжни да съхраняват информацията за освободения от ДДС внос, която събират по силата на член 143, параграф 2 от Директива 2006/112/ЕО на Съвета (2), и да предоставят на другите държави членки автоматизиран достъп до нея, за да им помогнат да откриват несъответствия в декларирането на ДДС и потенциални измами с ДДС.
 (2)
 Националните митнически органи вече събират информация за такъв освободен от ДДС внос по силата на Регламент (ЕС) No 952/2013 на Европейския парламент и на Съвета (3) и я предават на Комисията посредством електронната система, посочена в член 56, параграф 1 от Регламент за изпълнение (ЕС) 2015/2447 на Комисията (4). В интерес на ефикасността съхранението на информация за освободения от ДДС внос и автоматизираният достъп до нея, които се изискват по член 17, параграф 1, буква е) и член 21, параграф 2а от Регламент (ЕС) No 904/2010, следва да се извършват посредством същата електронна система. За да се гарантира еднаквото прилагане на посочените членове от Регламент (ЕС) No 904/2010, е необходимо да се уточнят елементите от данни от митническата информация, събирана по силата на Регламент (ЕС) No 952/2013, които съответстват на информацията, посочена в член 17, параграф 1, буква е) от Регламент (ЕС) No 904/2010.
 (3)
 Техническите характеристики във връзка с автоматизираното запитване за информацията, посочена в член 17, параграф 1, буква е) от Регламент (ЕС) No 904/2010, следва да дават на националните данъчни органи и на длъжностните лица за връзка в рамките на Eurofisc възможност за автоматизиран достъп до електронната система, посочена в член 56, параграф 1 от Регламент за изпълнение (ЕС) 2015/2447.
 (4)
 С член 21а от Регламент (ЕС) No 904/2010 на длъжностните лица за връзка в рамките на Eurofisc се предоставя автоматизиран достъп до определена информация за регистрацията на превозни средства. Автоматизираното запитване за тази информация следва да се извършва чрез специално предназначена за целите на член 21а от посочения регламент версия на Европейската информационна система за превозни средства и свидетелства за управление (EUCARIS). По отношение на ДДС длъжностните лица за връзка в рамките на Eurofisc следва да имат възможност да искат точни идентификационни данни за превозните средства и техните собственици и държатели. За тази цел следва да се конкретизират


text:
данните, както и средствата, които ще се използват за извличането им от системата. Необходимо е също така да се дефинират достъпността и надеждността на системата, както и да се определи по какъв начин ще се обезпечава сигурността на обмена на информация и коя комуникационна мрежа ще се използва.
 (5)
 На национално равнище входящите искания за достъп за целите на ДДС до данните за регистрацията на превозни средства обикновено ще се обработват от националните органи на съответната държава членка, които отговарят за регистрацията на превозни средства. При все това, държавите членки следва да имат право — ако желаят — да възложат това задължение на друг орган. Що се отнася до изходящите искания, държавите членки следва също така да имат право да преценят дали да възложат задължението за обработването на такива искания на своите национални органи за регистрация на превозни средства, или на друг орган, например на своите данъчни органи.
 (6)
 В член 21, параграф 2, буква д), член 21, параграф 2а, буква г) и член 21а, параграф 2 от Регламент (ЕС) No 904/2010 се съдържат условията, при които се предоставя достъп до определена информация. За да може тези условия да се прилагат, от държавите членки следва да се изисква да издадат на всяко от своите длъжностни лица за връзка в рамките на Eurofisc уникален личен потребителски идентификатор и да предоставят списъка на тези лични потребителски идентификатори на останалите държави членки и на Комисията. Те следва също така да предприемат необходимото, така че всяко изходящо автоматизирано искане за информация, изпратено от тяхно длъжностно лице за връзка в рамките на Eurofisc, да съдържа неговия личен потребителски идентификатор.
 (7)
 В съответствие с член 3 от Регламент (ЕС) 2018/1541 на Съвета (5) член 17, параграф 1, буква е), член 21, параграф 2а и член 21а от Регламент (ЕС) No 904/2010 се прилагат от 1 януари 2020 г. Поради това мерките, предвидени в настоящия регламент, следва също да се прилагат от 1 януари 2020 г.
 (8)
 Мерките, предвидени в настоящия регламент, са в съответствие със становището на Постоянния комитет по административно сътрудничество,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 79/2012 на Комисията (6) се изменя, както следва:
 1)
 член 1 се заменя със следното:
 „Член 1
 Предмет
 С настоящия регламент се определят подробни правила за прилагането на член 14, член 17, параграф 1, буква е), член 21, параграф 2, буква д), член 21, параграф 2а, буква г), член 21а, параграфи 1 и 2, членове 32, 48, 49 и член 51, параграф 1 от Регламент (ЕС) No 904/2010.“;
 2)
 вмъкват се следните членове:
 „Член 5а
 Обмен на митническа информация
 1. Съхранението на информацията, посочена в член 17, параграф 1, буква е) от Регламент (ЕС) No 904/2010, и автоматизираният достъп на компетентните органи до нея се извършват посредством електронната система, посочена в член 56, параграф 1 от Регламент за изпълнение (ЕС) 2015/2447 на Комисията (*1).
 2. Автоматизираният достъп съгласно член 21, параграф 2а от Регламент (ЕС) No 904/2010 се предоставя на равнище стокова позиция от митническа декларация, както е предвидено в приложение Б, дял I,


text:
глава 2, раздел 3 и глава 3, раздел 1, колона H1 от Делегиран регламент (ЕС) 2015/2446 на Комисията (*2).
 3. Съгласно изискванията на член 226 от Регламент за изпълнение (ЕС) 2015/2447 всяка стокова позиция се идентифицира чрез следната информация:
 а)
 основния референтен номер; и
 б)
 датата на приемане на митническата декларация.
 4. В приложение VII към настоящия регламент се посочва съответствието между вида информация, посочена в член 17, параграф 1, буква е) от Регламент (ЕС) No 904/2010, и елементите от данни от митническата система, определени в приложение Б към Регламент за изпълнение (ЕС) 2015/2447.
 Член 5б
 Обмен на информация за регистрацията на превозни средства
 1. Автоматизираното запитване за информацията, посочена в член 21а, параграф 1 от Регламент (ЕС) No 904/2010 („данни за регистрацията на превозни средства“), се извършва чрез специално предназначена за целите на член 21а от посочения регламент версия на софтуерното приложение на Европейската информационна система за превозни средства и свидетелства за управление (EUCARIS) и изменени версии на този софтуер.
 Автоматизираното запитване за данни за регистрацията на превозни средства се извършва в рамките на децентрализирана структура.
 Данните за регистрацията на превозни средства, които се обменят чрез системата EUCARIS, се предават в криптирана форма.
 Специалната версия на софтуерното приложение, разработена от определеното от EUCARIS звено за операции за автоматизираното запитване за данни за регистрацията на превозни средства за целите на член 21а от Регламент (ЕС) No 904/2010, трябва да е отделна от останалите версии на това софтуерно приложение, които са на разположение в EUCARIS. Автоматизираните запитвания се извършват в съответствие с изискванията за сигурност на данните и техническите условия на обмена на данните, предвидени в глава 3, точки 2 и 3 от приложението към Решение 2008/616/ПВР на Съвета (*3). Елементите от данни от данните за регистрацията на превозни средства, които трябва да се обменят, и видовете запитвания, които са разрешени, са посочени в приложение VIII към настоящия регламент.
 2. Автоматизираният достъп до данни за регистрацията на превозни средства се извършва посредством комуникационната мрежа за трансевропейски телематични услуги между администрациите (TESTA) и нейните последващи разработки.
 3. Държавите членки предприемат всички необходими мерки, за да осигурят възможност автоматизираното запитване за данни за регистрацията на превозни средства и автоматизираният достъп до тези данни да се извършват 24 часа в денонощието и седем дни в седмицата. В случай на техническа неизправност националните звена за контакт на държавите членки незабавно се уведомяват взаимно с помощта на определеното от EUCARIS звено за операции, ако това е необходимо. Автоматизираният обмен на данни се възстановява възможно най-бързо.
 4. Всяка държава членка определя един национален орган за национално звено за контакт, което да отговаря на нейната територия за обработването на входящите искания за целите на ДДС за данни за регистрацията на превозни средства, които данни са предвидени в член 21а от Регламент (ЕС) No 904/2010, и един национален орган, който да отговаря за обработването на изходящите искания. За обработването на двата вида искания може да отговаря един и същ орган. Държавата членка информира за съответния орган останалите държави членки и Комисията.
 Член 5в
 Идентификация на длъжностните лица за връзка


text:
в рамките на Eurofisc, които имат достъп до информацията, събирана от митническите органи, до обобщените декларации, събирани съгласно дял XI, глава 6 от Директива 2006/112/ЕО, и до данните за регистрацията на превозни средства
 За да се осигури възможност на дадена държава членка да идентифицира длъжностните лица за връзка в рамките на Eurofisc, които имат достъп до информацията, която тя предоставя съгласно условията, определени в член 21, параграф 2, буква д), член 21, параграф 2а, буква г) или член 21а, параграф 2 от Регламент (ЕС) No 904/2010, се изпълняват следните действия:
 а)
 всяка държава членка издава на всяко от своите длъжностни лица за връзка в рамките на Eurofisc уникален личен потребителски идентификатор;
 б)
 всяка държава членка поддържа и своевременно актуализира списък на имената и уникалните лични потребителски идентификатори на всичките си длъжностни лица за връзка в рамките на Eurofisc и предоставя актуалния списък на останалите държави членки и на Комисията;
 в)
 всяка държава членка предприема необходимото, така че всяко извършвано от нея автоматизирано запитване за информацията, посочена в член 21, параграф 2, буква д), член 21, параграф 2а, буква г) или член 21а, параграф 2 от Регламент (ЕС) No 904/2010, да съдържа уникалния личен потребителски идентификатор на длъжностното лице за връзка в рамките на Eurofisc, което осъществява достъп до тази информация.
 (*1) Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558)."
 (*2) Делегиран регламент (ЕС) 2015/2446 на Комисията от 28 юли 2015 г. за допълнение на Регламент (ЕС) No 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1)."
 (*3) Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 12).“;"
 3)
 в приложенията се добавят приложенията, поместени в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 януари 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 юли 2019 година.
 За Комисията
 Председател
 Jean-Claude JUNCKER
 (1) ОВ L 268, 12.10.2010 г., стр. 1.
 (2) Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
 (3) Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
 (4) Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на


text:
Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
 (5) Регламент (ЕС) 2018/1541 на Съвета от 2 октомври 2018 г. за изменение на регламенти (ЕС) No 904/2010 и (ЕС) 2017/2454 по отношение на мерките за засилване на административното сътрудничество в областта на данъка върху добавената стойност (ОВ L 259, 16.10.2018 г., стр. 1).
 (6) Регламент за изпълнение (ЕС) No 79/2012 на Комисията от 31 януари 2012 г. за определяне на подробни правила за прилагането на някои разпоредби на Регламент (ЕС) No 904/2010 на Съвета относно административното сътрудничество и борбата с измамите в областта на данъка върху добавената стойност (ОВ L 29, 1.2.2012 г., стр. 13).
 ПРИЛОЖЕНИЕ
 „ПРИЛОЖЕНИЕ VII
 Общ набор от данни, както и технически характеристики във връзка със съхранението на митническа информация и автоматизирания достъп до нея
 В таблицата се указва съответствието между вида информация, посочена в член 17, параграф 1, буква е) от Регламент (ЕС) No 904/2010, и елементите от данни, които се обменят чрез електронната система, посочена в член 56, параграф 1 от Регламент за изпълнение (ЕС) 2015/2447.
 Вид информация, посочена в член 17, параграф 1, буква е) от Регламент (ЕС) No 904/2010
 Пореден номер на елемента от данни, предвиден в Регламент за изпълнение (ЕС) 2015/2447
 Наименование на елемента от данни и допълнителна информация, предвидени в Регламент за изпълнение (ЕС) 2015/2447
 Идентификационен номер за целите на ДДС на вносителя в държавата на внос
 3/40 FR1
 Идентификационен номер на допълнителните данъчни данни (страна: вносител)
 Идентификационен номер за целите на ДДС на данъчния представител на вносителя в държавата на внос
 3/40 FR3
 Идентификационен номер на допълнителните данъчни данни (страна: данъчен представител)
 Идентификационен номер за целите на ДДС на клиента в друга държава членка
 3/40 FR2
 Идентификационен номер на допълнителните данъчни данни (страна: клиент)
 Държава на произход
 5/15 или 5/16
 Държава на произход или държава на преференциален произход
 Държава по местоназначение
 5/8
 Държава на получаване
 Продуктов код
 6/14
 Код на стоката — код по Комбинираната номенклатура
 Обща сума
 4/4 B00
 Данъчна основа (*1)
 Цена на отделната позиция
 8/6
 Статистическа стойност
 Нетно тегло
 6/1
 Нетна маса (kg)
 Валутата на информацията, която се съхранява в електронната система, посочена в член 56, параграф 1 от Регламент за изпълнение (ЕС) 2015/2447, е евро. Обменният курс между валутата на държавата членка на внос и еврото се предоставя от системата автоматично.
 ПРИЛОЖЕНИЕ VIII
 Общ набор от данни, както и технически характеристики във връзка с автоматизираното запитване за данни за регистрацията на превозни средства
 1. ЗАДЪЛЖЕНИЕ
 Всеки елемент от данни, докладван съгласно раздел 4 от настоящото приложение, се съобщава, когато информацията е налична в националния регистър на превозните средства на държавата членка.
 2. ТЪРСЕНЕ НА ПРЕВОЗНО СРЕДСТВО/СОБСТВЕНИК/ДЪРЖАТЕЛ
 Данни за регистрацията на превозно средство може да се търсят по пет начина:
 1)
 по номер на шасито (VIN), референтна дата и час (незадължително),
 2)
 по табела с регистрационния номер, номер на шасито (VIN) (незадължително), референтна дата и час (незадължително),
 3)
 по държател на превозното средство, дата на раждане (незадължително), референтна дата и час (незадължително),
 4)
 по собственик на превозното


text:
средство, дата на раждане (незадължително), референтна дата и час (незадължително),
 5)
 по идентификационен номер за целите на ДДС на държателя/собственика на превозното средство, референтна дата и час (незадължително).
 Без да се засяга задължението, посочено в раздел 1 от настоящото приложение, държавите членки може да решат да не предоставят на разположение всички тези начини на търсене, ако — при изходящи искания — преценят, че един или повече от тях не отговарят на нуждите на техните длъжностни лица за връзка в рамките на Eurofisc, или — при входящи искания — поисканата информация не е налична в националния регистър на превозните средства на съответната държава членка.
 3. ВИДОВЕ ЗАПИТВАНИЯ
 Въз основа на набора от данни, определен в раздел 4 от настоящото приложение, и вида търсене, предвиден в раздел 2, може да се подават седем вида запитвания:
 1)
 Запитване за превозно средство — собственик/държател:
 Чрез това запитване се иска ограничен набор от информация за превозното средство плюс неговия собственик и/или държател, въз основа на кода на държавата и табелата с регистрационния номер или номера на шасито (VIN), и референтна дата/час. Ако запитването се прави по номер на шасито, възможно е искането да се изпрати до няколко или до всички свързани държави.
 2)
 Разширено запитване за превозно средство — собственик/държател:
 Чрез това запитване се иска разширен набор от технически данни за превозното средство, данни за регистрацията и за собственика и държателя на превозното средство, въз основа на кода на държавата и табелата с регистрационния номер или номера на шасито (VIN), и референтна дата/час. Ако запитването се прави по номер на шасито, възможно е искането да се изпрати до няколко или до всички свързани държави.
 3)
 Запитване за историята на превозно средство — собственик/държател:
 Чрез това запитване се иска списък на всички предишни собственици/държатели на дадено превозно средство във всички държави, в които то е било регистрирано по-рано, като се предоставя номер на шасито (VIN), без референтна дата/час. Възможно е искането да се изпрати до няколко или до всички свързани държави.
 4)
 Запитване за превозни средства по собственик/държател:
 Чрез това запитване с ограничен набор от идентифициращи данни се иска информация за всички превозни средства, регистрирани на името на дадено физическо лице, въз основа на собствено и фамилно име, дата на раждане (незадължително) или идентификационен номер (незадължително) на собственика/държателя или на дадено юридическо лице въз основа на регистрационното наименование на дружеството.
 5)
 Запитване за превозно средство по идентификационен номер за целите на ДДС:
 Чрез това запитване с ограничен набор от идентифициращи данни се иска информация за всички превозни средства, регистрирани на името на дадено физическо или юридическо лице, въз основа на идентификационния номер за целите на ДДС.
 6)
 Пакетна версия от горепосочените запитвания 1, 2, 3, 4 и 5, която съдържа няколко случая. Този вид запитване се изпраща винаги до една конкретна държава.
 7)
 Запитване за наличие/липса на съвпадение, което съдържа няколко номера на шасито (VIN) и се изпраща до няколко държави. В отговор запитващата държава членка получава поредица от таблици (по една таблица за отговорила държава членка) с указание кои номера на шасито са намерени и


text:
кои не са. Тази функция е достъпна само в пакетен режим.
 Обикновено за търсене се използват датата и часът към момента, но е възможно да се извърши търсене по референтна дата и час в миналото. Когато се извършва търсене по референтна дата и час в миналото, а в регистъра на съответната държава членка няма налична информация за минали периоди, понеже такава информация изобщо не е регистрирана, информацията може да се изпрати, като се посочи, че тази информация е информация към момента.
 Без да се засяга задължението, посочено в раздел 1 от настоящото приложение, държавите членки може да решат да не предоставят на разположение всички тези начини на търсене, ако — при изходящи искания — преценят, че един или повече от тях не отговарят на нуждите на техните длъжностни лица за връзка в рамките на Eurofisc, или — при входящи искания — поисканата информация не е налична в националния регистър на превозните средства на съответната държава членка.
 4. НАБОР ОТ ДАННИ
 Данни относно държателя на превозното средство
 Име (или търговско наименование) на държателя на регистрацията
 Използват се отделни полета за фамилията, частици, титли и т.н., и името се предава във формат, подходящ за отпечатване.
 Собствено име
 Използват се отделни полета за собственото име (имена) и за инициали, и името се предава във формат, подходящ за отпечатване.
 Адрес
 Използват се отделни полета за улицата, номера, пощенския код, селището, държавата на пребиваване и т.н., и адресът се предава във формат, подходящ за отпечатване.
 Дата на раждане
 Правен субект
 Физическо лице, сдружение, дружество, предприятие и т.н.
 Идентификационен номер
 Идентификатор, който идентифицира еднозначно лицето или дружеството.
 Вид идентификационен номер
 Вид на идентификационния номер (напр. номер на паспорта).
 Идентификационен номер за целите на ДДС
 Начална дата на държане
 Начална дата на държане на автомобила. Тази дата често е същата като датата, отпечатана под (I) на свидетелството за регистрация на превозното средство.
 Крайна дата на държане
 Крайна дата на държане на автомобила.
 Данни относно собственика на превозното средство
 Име (или търговско наименование) на собственика
 Използват се отделни полета за фамилията, частици, титли и т.н., и името се предава във формат, подходящ за отпечатване.
 Собствено име
 Използват се отделни полета за собственото име (имена) и за инициали, и името се предава във формат, подходящ за отпечатване.
 Адрес
 Използват се отделни полета за улицата, номера, пощенския код, селището, държавата на пребиваване и т.н., и адресът се предава във формат, подходящ за отпечатване.
 Дата на раждане
 Правен субект
 Физическо лице, сдружение, дружество, предприятие и т.н.
 Идентификационен номер
 Идентификатор, който идентифицира еднозначно лицето или дружеството.
 Вид идентификационен номер
 Вид на идентификационния номер (напр. номер на паспорта).
 Идентификационен номер за целите на ДДС
 Начална дата на притежаване
 Начална дата на притежаване на автомобила. Тази дата често е същата като датата, отпечатана под (I) на свидетелството за регистрация на превозното средство.
 Крайна дата на притежаване
 Крайна дата на притежаване на автомобила.
 Данни относно превозните средства
 Табела с регистрационен номер
 Номер на шасито/VIN
 Държава на регистрация
 Марка
 (D.1) напр. Ford, Opel, Renault и т.н.
 Търговски модел на превозното средство
 (D.3) напр. Focus, Astra, Megane


text:
Естество на превозното средство/ЕС код на категорията
 Напр. мотопед, мотоциклет, кола и т.н.
 Цвят
 Пробег
 Маса
 Маса на превозното средство в експлоатация.
 Дата на първата регистрация
 Дата на първата регистрация на превозното средство където и да било по света.
 Начална дата на (действителната) регистрация
 Дата на регистрацията, за която се отнася конкретното свидетелство на превозното средство.
 Крайна дата на регистрацията
 Крайна дата на регистрацията, за която се отнася конкретното свидетелство на превозното средство. Възможно е тази дата да обозначава срока на валидност, отпечатан върху документа, ако не е безсрочен (съкращение, отпечатано на документа = H).
 Състояние
 Бракувано, откраднато, изнесено и т.н.
 Начална дата на състоянието
 Крайна дата на състоянието
 “
 (*1) Когато кодът на Съюза, вписан за елемент от данни No 4/3 (Изчисление на данъците — вид на данъка), е B00.


text:
 19.5.2017
 BG
 Официален вестник на Европейския съюз
 L 128/9
 РЕГЛАМЕНТ ЗА ИЗПЪЛНЕНИЕ (ЕС) 2017/854 НА КОМИСИЯТА
 от 18 май 2017 година
 за предоставяне на правната закрила, предвидена в член 99 от Регламент (ЕС) No 1308/2013 на Европейския парламент и на Съвета, на наименованието „Darnibole“ (ЗНП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 99 от него,
 като има предвид, че:
 (1)
 В съответствие с член 97, параграфи 2 и 3 от Регламент (ЕС) No 1308/2013 заявката на Обединеното кралство за регистрация на наименованието „Darnibole“ бе разгледана от Комисията и впоследствие бе публикувана в Официален вестник на Европейския съюз
 (2).
 (2)
 Комисията не получи никакви възражения по член 98 от Регламент (ЕС) No 1308/2013.
 (3)
 В съответствие с член 99 от Регламент (ЕС) No 1308/2013 следва да бъде предоставена правна закрила на наименованието „Darnibole“ и то да бъде вписано в регистъра, посочен в член 104 от същия регламент.
 (4)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Предоставя се правна закрила на наименованието „Darnibole“ (ЗНП).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 май 2017 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) ОВ C 457, 8.12.2016 г., стр. 3.


text:
 14.12.2013
 BG
 Официален вестник на Европейския съюз
 L 335/25
 РЕГЛАМЕНТ ЗА ИЗПЪЛНЕНИЕ (ЕС) No 1339/2013 НА КОМИСИЯТА
 от 13 декември 2013 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 13 декември 2013 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 IL
 200,7
 MA
 80,3
 TN
 120,9
 TR
 88,6
 ZZ
 122,6
 0707 00 05
 AL
 41,5
 MA
 141,7
 TR
 139,6
 ZZ
 107,6
 0709 93 10
 MA
 147,0
 TR
 150,4
 ZZ
 148,7
 0805 10 20
 AR
 27,1
 TR
 58,5
 UY
 27,9
 ZA
 59,2
 ZW
 19,7
 ZZ
 38,5
 0805 20 10
 MA
 61,5
 ZZ
 61,5
 0805 20 30, 0805 20 50, 0805 20 70, 0805 20 90
 IL
 108,1
 JM
 139,0
 TR
 70,0
 ZZ
 105,7
 0805 50 10
 TR
 60,1
 ZZ
 60,1
 0808 10 80
 BA
 78,8
 CN
 82,7
 MK
 28,7
 NZ
 153,0
 US
 122,6
 ZZ
 93,2
 0808 30 90
 TR
 121,5
 US
 237,6
 ZZ
 179,6
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр.


text:
 8.6.2012
 BG
 Официален вестник на Европейския съюз
 L 148/22
 РЕГЛАМЕНТ ЗА ИЗПЪЛНЕНИЕ (ЕС) No 484/2012 НА КОМИСИЯТА
 от 7 юни 2012 година
 за определяне на максималния размер на помощта, предоставена за частно складиране на маслиново масло в рамките на тръжната процедура, открита с Регламент за изпълнение (ЕС) No 430/2012
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 43, буква г) във връзка с член 4 от него,
 като има предвид, че:
 (1)
 В Регламент за изпълнение (ЕС) No 430/2012 на Комисията от 22 май 2012 г. за откриване на тръжна процедура за помощ за частно складиране на маслиново масло (2) се предвиждат два подпериода на подаване на оферти.
 (2)
 В съответствие с член 13, параграф 1 от Регламент (ЕО) No 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (3) въз основа на тръжните оферти, за които е уведомена от държавите-членки, Комисията определя или не определя максимален размер на помощта.
 (3)
 Въз основа на офертите, подадени в отговор на първата частична покана за участие в търг, е целесъобразно да се определи максимален размер на помощта за частно складиране на маслиново масло за подпериода на подаване на оферти, приключващ на 5 юни 2012 г.
 (4)
 С цел да се подаде бърз сигнал на пазара и да се гарантира ефективното управление на мярката настоящият регламент следва да влезе в сила в деня на публикуването му в Официален вестник на Европейския съюз.
 (5)
 Управителният комитет за общата организация на селскостопанските пазари не е представил становище в срока, определен от неговия председател,
 ПРИЕ НАСТОЯЩИЯ РЕГЛАМЕНТ:
 Член 1
 Максималният размер на помощта за маслиново масло за подпериода на подаване на оферти, приключващ на 5 юни 2012 г., в рамките на тръжната процедура, открита с Регламент за изпълнение (ЕС) No 430/2012, е определен в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 7 юни 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 132, 23.5.2012 г., стр. 13.
 (3) ОВ L 223, 21.8.2008 г., стр. 3.
 ПРИЛОЖЕНИЕ
 Продукт
 Максимален размер на помощта
 (EUR/тон/ден)
 Маслиново масло „Extra virgin“
 0,65
 Необработено маслиново масло „Virgin“
 0,65


text:
 17.11.2021
 BG
 Официален вестник на Европейския съюз
 L 407/27
 РЕГЛАМЕНТ ЗА ИЗПЪЛНЕНИЕ (ЕС) 2021/2007 НА КОМИСИЯТА
 от 16 ноември 2021 година
 за определяне на подробни правила за прилагането на Регламент (ЕС) No 904/2010 на Съвета по отношение на специалния режим за малките предприятия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (1), и по-специално член 17, параграф 2, член 32, параграф 2, член 37а, параграф 2 и член 37б, параграф 4 от него,
 като има предвид, че:
 (1)
 В дял XII глава 1 от Директива 2006/112/ЕО на Съвета (2), в която се предвижда специален режим за малките предприятия, беше изменена с Директива (ЕС) 2020/285 на Съвета (3).
 (2)
 С Директива (ЕС) 2020/285 беше изменен и Регламент (ЕС) No 904/2010, в който се определят правила за административното сътрудничество и борбата с измамите в областта на данъка върху добавената стойност (ДДС). Член 17, параграф 1, буква ж), член 21, параграф 2б, член 32, параграф 1 и членове 37а и 37б от посочения регламент се отнасят конкретно за съхранението, автоматичното запитване и предаването на информация, свързана с този специален режим. Мерките, необходими за привеждане в съответствие с тези изменения, ще се прилагат от 1 януари 2025 г.
 (3)
 С цел да се улесни автоматичното запитване, е необходимо да се определят практическите подробности и спецификациите относно достъпа, който дадена държава членка трябва да предостави на компетентния орган на всяка друга държава членка, до информация като идентификационните данни и стойността на доставките на стоки или услуги, извършени от данъчно задълженото лице, ползващо се от специалния режим, прилаган от държавата членка, в която се извършва доставката.
 (4)
 За да гарантира, че информацията, посочена в член 37а, параграф 1 и член 37б, параграфи 2 и 3 от Регламент (ЕС) No 904/2010, се обменя по еднакъв начин, Комисията трябва да приеме практическите правила за този обмен, включително общо електронно съобщение. Така ще е възможно и единно разработване на техническите и функционалните спецификации, тъй като те ще следват регламентирана рамка.
 (5)
 По-специално тези практически правила следва да гарантират ефективното предаване и обработване на информацията, свързана с регистрацията на малките предприятия, която е необходима, за да могат те да се ползват от специалния режим извън своята държава членка на установяване, тъй като държавите членки ще трябва да променят своите електронни интерфейси, които понастоящем са разработени за режима, позволяващ освобождаване да се предоставя само на предприятията, установени в държавата членка, в която е дължим ДДС, така че информацията да може да се обменя по еднакъв начин.
 (6)
 Информацията, свързана с промени в идентификационните данни, като например изключването от специалния режим, следва също да се обменя по еднакъв начин, за да се даде възможност на държавите членки да наблюдават правилното прилагане на специалния режим на своята територия и да се борят с измамите. За тази цел следва да се предвидят общи правила за електронния обмен на такава информация.
 (7)
 С


text:
цел административната тежест за данъчно задължените лица да се сведе до минимум, като същевременно се следи за правилното прилагане на специалния режим, е необходимо да се установят някои минимални изисквания за електронния интерфейс в случай на подаване на уведомления от данъчно задължени лица. Въпреки това държавите членки не следва да бъдат възпрепятствани да осигуряват допълнителни функционални възможности, за да намалят още повече административната тежест.
 (8)
 Следва също така да бъдат определени практически правила за предоставянето на подробности относно мерките, одобрени от всяка държава членка при транспонирането на член 167а, на дял XI, глава 3 и на дял XII, глава 1 от Директива 2006/112/ЕО.
 (9)
 Настоящият регламент следва да се прилага от деня, от който се прилагат член 17, параграф 1, буква ж), член 21, параграф 2б, член 32, параграф 1 и членове 37а и 37б от Регламент (ЕС) No 904/2010.
 (10)
 Мерките, предвидени в настоящия регламент, са в съответствие със становището на Постоянния комитет по административно сътрудничество,
 ПРИЕ НАСТОЯЩИЯ РЕГЛАМЕНТ:
 Член 1
 Определения
 За целите на настоящия регламент се прилагат следните определения:
 1)
 „специален режим“ означава специалният режим на освобождавания за малки предприятия, предвиден в дял XII, глава 1, раздел 2 от Директива 2006/112/ЕО;
 2)
 „държава членка на освобождаване“ означава държавата членка, предоставяща освобождаването от ДДС върху доставката на стоки и услуги, извършена на нейна територия от данъчно задължени лица, отговарящи на условията за освобождаване по специалния режим;
 3)
 „държава членка на установяване“ означава държавата членка, в която е установено данъчно задълженото лице, ползващо се от специалния режим.
 Член 2
 Функционални възможности на електронните интерфейси
 Електронният интерфейс в държавата членка на установяване, чрез който от данъчно задълженото лице може да се изисква съгласно член 284в, параграф 2 от Директива 2006/112/ЕО да подава предварително уведомление, всякакви актуализации на това уведомление и да докладва стойността на доставките с цел използване на специалния режим в друга държава членка, трябва да предлага възможност за съхраняване на информацията и на всяка промяна в тази информация, която трябва да се предоставя съгласно член 284, параграфи 3 и 4 и членове 284а и 284б от Директива 2006/112/ЕО.
 Член 3
 Автоматизиран обмен на информация
 В съответствие с член 21, параграф 2б от Регламент (ЕС) No 904/2010 държавата членка на установяване предоставя на компетентния орган на други държави членки автоматизиран достъп чрез мрежата CCN/CSI или чрез еквивалентна защитена мрежа или система до посочената по-долу информация, събрана и съхранявана в съответствие с член 17, параграф 1, буква ж) от същия регламент:
 а)
 индивидуалния номер, с който данъчно задълженото лице, ползващо се от освобождаването в някоя от тези други държави членки, е идентифицирано съгласно член 284, параграф 3 от Директива 2006/112/ЕО;
 б)
 името, дейността и стопанския сектор, ако е приложимо съгласно член 284, параграф 1, втора алинея от Директива 2006/112/ЕО, правната форма и адреса на посоченото данъчно задължено лице;
 в)
 в случай на промяна на мястото на установяване — датата, от която поражда действие тази промяна, и ако е известна — държавата членка, в която данъчно задълженото лице е решило да се установи;
 г)
 държавите членки, в които данъчно задълженото лице


text:
възнамерява да се ползва от освобождаване, по отношение на предварителното уведомление или актуализация на предварително уведомление, както е посочено в член 284, параграф 3 или 4 от Директива 2006/112/ЕО;
 д)
 държавите членки, в които данъчно задълженото лице се ползва от освобождаване по член 284, параграф 2 от Директива 2006/112/ЕО;
 е)
 датата, на която освобождаването започва да се прилага във всяка от държавите членки, в които данъчно задълженото лице се ползва от освобождаване;
 ж)
 общата стойност на доставките на стоки и/или услуги, извършени в държавата членка, в която е установено данъчно задълженото лице, и във всяка от останалите държави членки, разпределена по стопански сектори, ако е приложимо съгласно член 284в, параграф 1, буква в) от Директива 2006/112/ЕО, през календарната година на уведомлението и през календарните години преди уведомлението в съответствие с член 288а, параграф 1 от Директива 2006/112/ЕО;
 з)
 общата стойност на доставките на стоки и/или услуги (включително всички внесени в нея изменения), извършени през календарно тримесечие в държавата членка, в която е установено данъчно задълженото лице, и във всяка от останалите други държави членки, разпределена по стопански сектори, ако е приложимо съгласно член 284в, параграф 1, буква в) от Директива 2006/112/ЕО, или „0“, ако не са извършени никакви доставки;
 и)
 датата, на която годишният оборот в Съюза е надвишил сумата, посочена в член 284, параграф 2, буква а) от Директива 2006/112/ЕО, и общата стойност на доставките, извършени в държавата членка, в която е установено данъчно задълженото лице, и във всяка от останалите държави членки, разпределена по стопански сектори, ако е приложимо съгласно член 284в, параграф 1, буква в) от Директива 2006/112/ЕО, или „0“, ако не са извършени никакви доставки, от началото на календарното тримесечие до датата, на която е бил надвишен прагът на годишния оборот в Съюза;
 й)
 датата, на която данъчно задълженото лице е престанало да отговаря на условията за прилагане на освобождаването, и държавата членка или държавите членки, в които поражда действие прекратяването, след съобщение от държавите членки на освобождаване, както е посочено в член 284д, буква б) от Директива 2006/112/ЕО;
 к)
 датата, на която поражда действие решението на данъчно задълженото лице за доброволно прекратяване на прилагането на режима за освобождаване, и държавата членка или държавите членки, в които поражда действие прекратяването;
 л)
 датата, на която дейностите на данъчно задълженото лице са прекратени, и съответните държави членки.
 Член 4
 Предаване на информация
 1. Държавите членки незабавно представят данните, изброени в приложение I към настоящия регламент, както и актуализациите на тези данни по отношение на разпоредбите за транспониране на член 167а, на дял XI, глава 3 и на дял XII, глава 1 от Директива 2006/112/ЕО, в съответствие с член 32, параграф 1 от Регламент (ЕС) No 904/2010. Посочената информация се подава чрез създадения от Комисията уебпортал.
 2. Съгласно член 37а, параграф 1 от Регламент (ЕС) No 904/2010 в срок от 15 работни дни от датата, на която информацията стане налична, държавата членка на установяване предава на компетентните органи на държавата членка на освобождаване чрез мрежата CCN/CSI или чрез еквивалентна защитена мрежа или система, като общо електронно съобщение, определено в


text:
приложение II към настоящия регламент, следната информация:
 а)
 по отношение на предварителното уведомление или актуализация на предварително уведомление, както е посочено в член 284, параграф 3 или 4 от Директива 2006/112/ЕО, с цел да информира съответната държава членка за данъчно задължено лице, желаещо да се ползва от освобождаване:
 i)
 индивидуалния идентификационен номер на данъчно задълженото лице, издаден от държавата членка на установяване и посочен в член 21, параграф 2б, буква а) от Регламент (ЕС) No 904/2010, или, ако такъв все още не е наличен,
 ii)
 всеки друг номер за целите на идентификацията на данъчно задълженото лице;
 б)
 по отношение на предварителното уведомление или актуализация на предварително уведомление, както е посочено в член 284, параграф 3 или 4 от Директива 2006/112/ЕО, след като е съобщила на данъчно задълженото лице неговия индивидуален идентификационен номер или е потвърдила номера на данъчно задълженото лице, както е посочено в член 284, параграф 5 от Директива 2006/112/ЕО:
 i)
 индивидуалния идентификационен номер, определен на това данъчно задължено лице, посочен в член 21, параграф 2б, буква а) от Регламент (ЕС) No 904/2010, и
 ii)
 датата, посочена в член 21, параграф 2б, буква г) от Регламент (ЕС) No 904/2010, на която започва да се прилага освобождаването по отношение на данъчно задълженото лице в съответната държава членка;
 в)
 по отношение на всяко данъчно задължено лице, чийто годишен оборот в Съюза е надвишил сумата, посочена в член 284, параграф 2, буква а) от Директива 2006/112/ЕО:
 i)
 индивидуалния идентификационен номер на това данъчно задължено лице, посочен в член 21, параграф 2б, буква а) от Регламент (ЕС) No 904/2010, и
 ii)
 датата, на която годишният оборот в Съюза на това данъчно задължено лице е надвишил сумата, посочена в член 284, параграф 2, буква а) от Директива 2006/112/ЕО;
 г)
 по отношение на всяко данъчно задължено лице, което не е спазило задълженията за докладване, определени в член 284б от Директива 2006/112/ЕО:
 i)
 индивидуалния идентификационен номер на това данъчно задължено лице, посочен в член 21, параграф 2б, буква а) от Регламент (ЕС) No 904/2010, и
 ii)
 факта, че тези задължения не са били спазени.
 3. Съгласно член 37б, параграфи 2 и 3 от Регламент (ЕС) No 904/2010 държавата членка на освобождаване предава на компетентните органи на държавата членка на установяване чрез мрежата CCN/CSI или чрез еквивалентна защитена мрежа или система, като общо електронно съобщение, определено в приложение III към настоящия регламент, следната информация:
 а)
 в срок от 15 работни дни от получаването на информацията, посочена в параграф 2, буква а):
 i)
 индивидуалния идентификационен номер на данъчно задълженото лице, издаден от държавата членка на установяване и посочен в член 21, параграф 2б, буква а) от Регламент (ЕС) No 904/2010, или, ако такъв все още не е наличен, всеки друг номер, получен от държавата членка на установяване за целите на идентификацията,
 ii)
 информация за това дали приложимият за целите на освобождаването в тази държава членка праг на годишния оборот, посочен в член 284, параграф 2, буква б) от Директива 2006/112/ЕО, е надвишен през текущата година,
 iii)
 информация за това дали са изпълнени условията по член 288а, параграф 1


text:
от Директива 2006/112/ЕО,
 iv)
 всяко искане за допълнително пояснение, необходимо с оглед на информацията, която трябва да бъде предоставена съгласно точки ii) и iii);
 б)
 незабавно — индивидуалния идентификационен номер на данъчно задълженото лице, посочен в член 21, параграф 2б, буква а) от Регламент (ЕС) No 904/2010, и датата, на която то е престанало да отговаря на условията за освобождаване съгласно член 288а, параграф 1 от Директива 2006/112/ЕО;
 в)
 незабавно — датата, на която специалният режим за малките предприятия е престанал да се прилага в тази държава членка.
 Член 5
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 януари 2025 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 ноември 2021 година.
 За Комисията
 Председател
 Ursula VON DER LEYEN
 (1) OB L 268, 12.10.2010 г., стр. 1.
 (2) Директива 2006/112/ЕО на Съвета от 28 ноември 2006 г. относно общата система на данъка върху добавената стойност (OB L 347, 11.12.2006 г., стр. 1).
 (3) Директива (ЕС) 2020/285 на Съвета от 18 февруари 2020 г. за изменение на Директива 2006/112/ЕО относно общата система на данъка върху добавената стойност по отношение на специалния режим за малките предприятия и Регламент (ЕС) No 904/2010 относно административното сътрудничество и обмена на информация за целите на наблюдението на правилното прилагане на специалния режим за малките предприятия (ОВ L 62, 2.3.2020 г., стр. 13).
 ПРИЛОЖЕНИЕ I
 Информация, която трябва да бъде предоставена от държавите членки съгласно член 32, параграф 1 от Регламент (ЕС) No 904/2010
 1. Специален режим за касова отчетност
 Член 167а от Директива 2006/112/ЕО — Незадължителен режим за касова отчетност
 В1. Възможно ли е във Вашата държава членка да се избере специалният режим за касова отчетност?
 В2. Ако отговорът е „да“, какъв е приложимият праг? Моля, посочете в евро и във Вашата национална валута.
 2. Специален режим за малките предприятия
 Дял XII, глава 1, раздел 1 от Директива 2006/112/ЕО
 Член 281 — Опростени процедури за начисляване и събиране на данък
 В3. Прилагате ли опростени процедури, като например режими с единна данъчна ставка, за начисляване и събиране на ДДС от малките предприятия?
 В4а. Ако отговорът е „да“, кои опростени процедури прилагате за малките предприятия?
 В4б. При какви условия или ограничения прилагате такива опростени процедури?
 Дял XII, глава 1, раздел 2 от Директива 2006/112/ЕО
 Членове 282—290 от Директива 2006/112/ЕО – Освобождавания
 В5. Прилагате ли специалния режим за малките предприятия, както е определен в дял XII, глава 1, раздел 2 от Директива 2006/112/ЕО?
 В6а. Ако отговорът е „да“, от коя дата?
 В6б. Ако отговорът е „не“, но сте го прилагали в миналото, до коя дата?
 Член 283, параграф 2 от Директива 2006/112/ЕО – Изключвания
 В7. Кои сделки са изключени от освобождаването по специалния режим за малките предприятия, прилаган от Вашата държава членка?
 Член 284, параграф 1 от Директива 2006/112/ЕО – Праг
 В8. Какво е приложимото равнище на прага (или приложимите равнища на праговете) за годишния оборот, за да


text:
може да се ползва освобождаването (прагове на освобождаване) във Вашата държава членка? Моля, посочете в евро и във Вашата национална валута.
 В9. От коя дата са в сила настоящите равнища на праговете на освобождаване?
 В10. Ако прилагате повече от един праг, моля, посочете критериите за допустимост за съответните категории доставки, за които се прилагат различните прагове, и датата, от която се прилагат тези критерии.
 Член 284, параграф 3 от Директива 2006/112/ЕО – Индивидуален идентификационен номер
 В11. Използвате ли за целите на идентификацията по член 284, параграф 3, буква б) от Директива 2006/112/ЕО индивидуалния идентификационен номер по ДДС, който вече е определен на данъчно задълженото лице във връзка със задълженията му по вътрешната система, или прилагате структурата на номера по ДДС или друг номер?
 Член 284в, параграф 1 от Директива 2006/112/ЕО – Валута
 В12. За целите на член 284в, параграф 1, първа алинея, буква б) от Директива 2006/112/ЕО изисквате ли стойностите да бъдат изразени във Вашата национална валута?
 Член 284в, параграф 2 от Директива 2006/112/ЕО — Предоставяне на информация
 В13. Изисквате ли информацията, посочена в член 284, параграфи 3 и 4 и в член 284б, параграфи 1 и 3 от Директива 2006/112/ЕО, да бъде предоставена от данъчно задълженото лице по електронен път?
 В14. Ако отговорът е „да“, при какви условия?
 Член 284г, параграф 3 от Директива 2006/112/ЕО – Неспазване на правилата
 В15. Когато някое данъчно задължено лице не изпълнява задълженията по член 284б от Директива 2006/112/ЕО, изисквате ли това данъчно задължено лице да изпълнява задълженията си във връзка с ДДС по отношение на освободените сделки, извършвани във Вашата държава членка?
 В16. Ако отговорът е „да“, кои задължения?
 Член 288а, параграф 1 от Директива 2006/112/ЕО – Преходен период
 В17. Престава ли да се прилага във Вашата държава членка освобождаването, предвидено в член 284, параграф 1 от Директива 2006/112/ЕО, от момента, в който бъде надвишен определеният в съответствие с посочения параграф праг, съгласно член 288а, параграф 1, четвърта алинея?
 В18. Ако случаят не е такъв и ако през календарната година, в която прагът е надвишен, позволявате на данъчно задълженото лице да продължи да се ползва от предвиденото в член 284, параграф 1 от Директива 2006/112/ЕО освобождаване, прилагате ли таван?
 В19. Ако отговорът е „да“, какъв таван прилагате — в размер на 10 % или на 25 %?
 В20. За колко години се изключва данъчно задълженото лице от специалния режим за малките предприятия, след като е надвишило прага на освобождаване?
 Член 290 от Директива 2006/112/ЕО — Възможност за данъчно задължените лица, които имат право на освобождаване
 В21. Имате ли подробни правила или условия за прилагане на възможността, предвидена в член 290 от Директива 2006/112/ЕО?
 В22. Ако отговорът е „да“, какви правила и условия прилагате?
 Дял XII, глава 1, раздел 2а от Директива 2006/112/ЕО
 Членове 292а—292г от Директива 2006/112/ЕО — Опростяване на задълженията за освободените малки предприятия
 В23. Освобождавате ли от някои задължения малките предприятия, установени на територията на Вашата държава членка, които се ползват от освобождаването само във Вашата държава членка?
 В24. Ако отговорът е „да“, от кои задължения?
 В25. Освобождавате ли освободените малки


text:
предприятия от някои от задълженията, посочени в членове 217—271 от Директива 2006/112/ЕО, съгласно член 292г от Директива 2006/112/ЕО?
 В26. Ако отговорът е „да“, от кои задължения?
 ПРИЛОЖЕНИЕ II
 Информация, която трябва да се предаде от държавата членка на установяване на държавата членка или държавите членки, предоставящи освобождаването, съгласно член 37а, параграф 1 от Регламент (ЕС) No 904/2010
 трябва да се предаде по електронен път в срок от 15 работни дни от датата, на която информацията стане налична
 1.
 По отношение на предварителното уведомление или актуализация на предварително уведомление, както е посочено в член 284, параграф 3 или 4 от Директива 2006/112/ЕО:
 а.
 С цел да информира държавата членка за намерението на данъчно задължените лица да се ползват от освобождаването в посочената държава членка:
 i.
 Индивидуалния идентификационен номер на данъчно задълженото лице, издаден от държавата членка на установяване и посочен в член 21, параграф 2б, буква а) от Регламент (ЕС) No 904/2010, или, ако такъв все още не е наличен, всеки друг номер за целите на идентификацията.
 б.
 След получаване на потвърждение от държавата членка на освобождаване, че данъчно задължените лица отговарят на условията за освобождаването и след уведомяване на данъчно задължените лица:
 i.
 Индивидуалния идентификационен номер на данъчно задълженото лице, ползващо се от освобождаването, издаден от държавата членка на установяване и посочен в член 21, параграф 2б, буква а) от Регламент (ЕС) No 904/2010
 ii.
 Държавите членки, в които данъчно задълженото лице се ползва от освобождаване, като се посочва датата, на която освобождаването е започнало да се прилага във всяка от съответните държави членки:
 Може да се повтаря
 ii.1.
 Държава членка
 ii.2.
 Датата, на която е започнало да се прилага освобождаването
 2.
 По отношение на данъчно задължените лица, чийто годишен оборот в Съюза надвишава 100 000 EUR, както е посочено в член 284, параграф 2, буква а) от Директива 2006/112/ЕО:
 а.
 Индивидуалния идентификационен номер на съответното данъчно задължено лице, издаден от държавата членка на установяване и посочен в член 21, параграф 2б, буква а) от Регламент (ЕС) No 904/2010
 б.
 Датата, на която годишният оборот в Съюза на това данъчно задълженото лице е надвишил 100 000 EUR
 3.
 По отношение на данъчно задължените лица, които не са спазили задълженията за докладване, определени в член 284б от Директива 2006/112/ЕО:
 а.
 Индивидуалния идентификационен номер на съответното данъчно задължено лице, издаден от държавата членка на установяване и посочен в член 21, параграф 2б, буква а) от Регламент (ЕС) No 904/2010
 б.
 Факта, че тези задължения за докладване не са били спазени
 ПРИЛОЖЕНИЕ III
 Информация, която трябва да се предаде от държавата членка или държавите членки, предоставящи освобождаването, на държавата членка на установяване съгласно член 37б, параграфи 2 и 3 от Регламент (ЕС) No 904/2010
 трябва да се предаде по електронен път в срок от 15 работни дни след получаване на информацията, посочена в точка 1, буква а) от приложение II
 1.
 По отношение на предварителното уведомление или актуализация на предварително уведомление, както е посочено в член 284, параграф 3 или 4 от Директива 2006/112/ЕО, с цел да информира държавата членка на установяване дали


text:
дадено данъчно задължено лице отговаря на условията за освобождаване в посочената държава членка:
 а.
 Индивидуалния идентификационен номер на данъчно задълженото лице, издаден от държавата членка на установяване и посочен в член 21, параграф 2б, буква а) от Регламент (ЕС) No 904/2010, или, ако такъв все още не е наличен, всеки друг номер, получен от държавата членка на установяване за целите на идентификацията на това данъчно задължено лице.
 б.
 Дали прагът на годишния оборот, посочен в член 284, параграф 2, буква б) от Директива 2006/112/ЕО, е бил надвишен през текущата календарна година
 в.
 Дали са изпълнени условията по член 288а, параграф 1 от Директива 2006/112/ЕО
 г.
 Искане за допълнително пояснение, необходимо с оглед на информацията, която трябва да бъде предоставена съгласно букви б) и в).
 Незадължителна информация
 трябва да се предаде по електронен път незабавно
 2.
 По отношение на данъчно задължените лица, които са престанали да отговарят на условията за освобождаването:
 а.
 Индивидуалния идентификационен номер на данъчно задълженото лице, издаден от държавата членка на установяване и посочен в член 21, параграф 2б, буква а) от Регламент (ЕС) No 904/2010
 б.
 Датата, на която данъчно задълженото лице е престанало да отговаря на условията за освобождаване съгласно член 288а, параграф 1 от Директива 2006/112/ЕО
 3.
 По отношение на посоченото в член 284д, буква б) от Директива 2006/112/ЕО прекратяване на прилагането на специалния режим за малките предприятия в държавата членка, предоставяща освобождаването:
 а.
 Датата, на която специалният режим за малките предприятия е престанал да се прилага в тази държава членка.


text:
 3.9.2013
 BG
 Официален вестник на Европейския съюз
 L 234/25
 РЕГЛАМЕНТ ЗА ИЗПЪЛНЕНИЕ (ЕС) No 849/2013 НА КОМИСИЯТА
 от 2 септември 2013 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 2 септември 2013 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0707 00 05
 TR
 95,4
 ZZ
 95,4
 0709 93 10
 TR
 135,8
 ZZ
 135,8
 0805 50 10
 AR
 118,7
 CL
 133,6
 TR
 70,0
 UY
 121,3
 ZA
 116,3
 ZZ
 112,0
 0806 10 10
 EG
 168,1
 TR
 142,0
 ZZ
 155,1
 0808 10 80
 AR
 166,2
 BR
 108,7
 CL
 128,6
 CN
 89,3
 NZ
 124,3
 US
 118,8
 ZA
 103,5
 ZZ
 119,9
 0808 30 90
 AR
 195,1
 CN
 86,2
 TR
 142,3
 ZA
 67,9
 ZZ
 122,9
 0809 30
 BA
 45,1
 TR
 139,0
 ZZ
 92,1
 0809 40 05
 BA
 53,5
 MK
 52,5
 XS
 55,6
 ZZ
 53,9
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 24.7.2013
 BG
 Официален вестник на Европейския съюз
 L 199/1
 РЕГЛАМЕНТ ЗА ИЗПЪЛНЕНИЕ (ЕС) No 701/2013 НА КОМИСИЯТА
 от 11 юли 2013 година
 за вписване на название в регистъра на защитените наименования за произход и защитените географски указания (East Kent Goldings (ЗНП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 Регламент (ЕС) No 1151/2012 отмени и замени Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).
 (2)
 В съответствие с член 6, параграф 2 от Регламент (ЕО) No 510/2006 заявката за регистрация на названието „East Kent Goldings“, подадена от Обединеното кралство, бе публикувана в Официален вестник на Европейския съюз
 (3).
 (3)
 Тъй като Комисията не е получила никакви възражения съгласно член 7 от Регламент (ЕО) No 510/2006, названието „East Kent Goldings“ следва да бъде регистрирано,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се названието, посочено в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 юли 2013 година.
 За Комисията, от името на председателя,
 Dacian CIOLOȘ
 Член на Комисията
 (1) ОВ L 343, 14.12.2012 г., стр. 1.
 (2) ОВ L 93, 31.3.2006 г., стр. 12.
 (3) ОВ C 285, 21.9.2012 г., стр. 14.
 ПРИЛОЖЕНИЕ
 Земеделски продукти, изброени в приложение I към Договора, предназначени за консумация от човека:
 Клас 1.8. Други продукти от приложение I към Договора (подправки и др.)
 ОБЕДИНЕНО КРАЛСТВО
 East Kent Goldings (ЗНП)


text:
 14.11.2014
 BG
 Официален вестник на Европейския съюз
 L 329/6
 РЕГЛАМЕНТ ЗА ИЗПЪЛНЕНИЕ (ЕС) No 1213/2014 НА КОМИСИЯТА
 от 11 ноември 2014 година
 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87, е необходимо да се приемат мерки относно класирането на стоките, посочени в приложението към настоящия регламент.
 (2)
 С Регламент (ЕИО) No 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
 (3)
 В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
 (4)
 Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) No 2913/92 на Съвета (2). Този период следва да бъде определен на три месеца.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Стоките, описани в колона 1 от таблицата в приложението, се класират в Комбинираната номенклатура в кодовете по КН, посочени в колона 2 от същата таблица.
 Член 2
 Обвързващата тарифна информация, която не е в съответствие с настоящия регламент, може да продължи да бъде използвана в съответствие с член 12, параграф 6 от Регламент (ЕИО) No 2913/92 за срок от три месеца от датата на влизане в сила на настоящия регламент.
 Член 3
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 ноември 2014 година.
 За Комисията,
 от името на председателя,
 Heinz ZOUREK
 Генерален директор на генерална дирекция „Данъчно облагане и митнически съюз“
 (1) ОВ L 256, 7.9.1987 г., стр. 1.
 (2) Регламент (ЕИО) No 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
 ПРИЛОЖЕНИЕ
 Описание на стоките
 Класиране
 Код по КН
 Основания
 1
 2
 3
 Продукт, представляващ цилиндрично канюлирано тяло с резба, изработено от много твърда титанова сплав, с дължина между 20 и 56 mm.
 Продуктът има канюлирано


text:
стебло с външен диаметър от 4 mm и глава с шестоъгълно гнездо за завинтване. Стеблото е изцяло покрито с резба със стъпка 2 mm.
 Продуктът съответства на стандартите на ISO/TC 150 за винтове за импланти и е предназначен за използване в травматологичната хирургия при наместване на фрактури.
 Той се монтира в тялото с помощта на специални инструменти и посредством направляващ кабел, който се вмъква в канюлираното стебло и позволява прецизно поставяне през малък разрез в тялото.
 При вноса продуктът е в стерилна опаковка. Продуктът е маркиран с номер и следователно е проследим на всички етапи на производството и разпространението.
 9021 10 90
 Класирането се определя от разпоредбите на общи правила 1 и 6 за тълкуване на Комбинираната номенклатура и от текстовете на кодове по КН 9021, 9021 10 и 9021 10 90.
 Предвид своите обективни характеристики, а именно наличието на канюлирано стебло, продуктът не отговаря напълно на определението за винт от неблагородни метали. Следователно той не може да се счита за част за обща употреба (винт), както е посочено в забележка 2 към раздел XV. Затова се изключва класиране в позиция 8108.
 Поради това продуктът трябва да бъде класиран в код по КН 9021 10 90 като артикули и апарати за фрактури.


text:
 3.2.2017
 BG
 Официален вестник на Европейския съюз
 L 29/38
 РЕГЛАМЕНТ ЗА ИЗПЪЛНЕНИЕ (ЕС) 2017/188 НА КОМИСИЯТА
 от 2 февруари 2017 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 февруари 2017 година.
 За Комисията,
 от името на председателя,
 Jerzy PLEWA
 Генерален директор
 Генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 IL
 299,8
 MA
 120,2
 TR
 157,6
 ZZ
 192,5
 0707 00 05
 MA
 48,2
 TR
 191,4
 ZZ
 119,8
 0709 91 00
 EG
 79,4
 ZZ
 79,4
 0709 93 10
 MA
 142,6
 TR
 234,0
 ZZ
 188,3
 0805 10 22 , 0805 10 24 , 0805 10 28
 EG
 41,3
 MA
 47,1
 TN
 52,7
 TR
 71,9
 ZZ
 53,3
 0805 21 10 , 0805 21 90 , 0805 29 00
 EG
 90,8
 IL
 135,7
 JM
 112,4
 MA
 88,4
 TR
 83,1
 ZZ
 102,1
 0805 22 00
 IL
 139,7
 MA
 85,5
 ZZ
 112,6
 0805 50 10
 EG
 85,5
 TR
 88,8
 ZZ
 87,2
 0808 10 80
 US
 205,0
 ZZ
 205,0
 0808 30 90
 CL
 81,7
 CN
 96,1
 TR
 154,0
 ZA


text:
99,6
 ZZ
 107,9
 (1) Номенклатура на държавите, определена с Регламент (ЕС) No 1106/2012 на Комисията от 27 ноември 2012 г. за прилагане на Регламент (ЕО) No 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


text:
 8.3.2016
 BG
 Официален вестник на Европейския съюз
 L 61/5
 РЕГЛАМЕНТ ЗА ИЗПЪЛНЕНИЕ (ЕС) 2016/325 НА КОМИСИЯТА
 от 7 март 2016 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 март 2016 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 EG
 371,5
 IL
 154,0
 MA
 98,5
 SN
 174,9
 TN
 112,1
 TR
 98,3
 ZZ
 168,2
 0707 00 05
 JO
 194,1
 MA
 84,5
 TR
 158,2
 ZZ
 145,6
 0709 93 10
 MA
 62,3
 TR
 162,8
 ZZ
 112,6
 0805 10 20
 EG
 44,3
 IL
 73,9
 MA
 54,5
 TN
 54,2
 TR
 65,1
 ZZ
 58,4
 0805 50 10
 MA
 118,8
 TN
 91,8
 TR
 89,3
 ZZ
 100,0
 0808 10 80
 CL
 93,0
 CN
 66,5
 US
 134,2
 ZZ
 97,9
 0808 30 90
 CL
 176,2
 CN
 112,4
 TR
 58,3
 ZA
 97,5
 ZZ
 111,1
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент


text:
 15.10.2018
 BG
 Официален вестник на Европейския съюз
 L 257/21
 РЕГЛАМЕНТ ЗА ИЗПЪЛНЕНИЕ (ЕС) 2018/1534 НА КОМИСИЯТА
 от 12 октомври 2018 година
 за изменение на Регламент за изпълнение (ЕС) No 185/2013 по отношение на приспадания от риболовни квоти, отпуснати на Испания за 2017 г. и 2018 г.
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (1), и по-специално член 105, параграф 4 от него,
 след консултация с Комитета по рибарство и аквакултури,
 като има предвид, че:
 (1)
 През 2013 г. Комисията прие Регламент за изпълнение (ЕС) No 185/2013 (2). В него се предвиждат приспадания от квотата за скумрия в участък 8c и подзони 9 и 10, както и във водите на Съюза от CECAF 34.1.1, и от квотата за хамсия в подзона 8 на ICES.
 (2)
 През 2017 г. извършеният от Испания улов на скумрия и хамсия е бил съответно със 739 тона и 843 тона по-малко от предоставените ѝ квоти, в резултат на което риболовният натиск, упражнен върху посочените запаси, е бил по-слаб в сравнение с максималния натиск, разрешен в съответствие с възможностите за риболов за 2017 г. Испанската страна представи искане тези неизползвани количества да бъдат отчетени при приспаданията от квотите за 2017 г., като приспаданията за 2018 г. бъдат намалени по съответния начин.
 (3)
 Определените в Регламент за изпълнение (ЕС) No 185/2013 количества на приспаданията за 2017 г. и 2018 г. следва да бъдат адаптирани и поради това Регламент (ЕС) No 185/2013 следва да бъде съответно изменен.
 (4)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) No 185/2013 на Комисията се заменя с приложението към настоящия регламент.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 октомври 2018 година.
 За Комисията
 Председател
 Jean-Claude JUNCKER
 (1) ОВ L 343, 22.12.2009 г., стр. 1.
 (2) Регламент за изпълнение (ЕС) No 185/2013 от 5 март 2013 г. за приспадане на прекомерния риболов в рамките на определена квота за скумрия през 2009 г. от някои риболовни квоти, отпуснати на Испания за 2013 г. и за следващите години (ОВ L 62, 6.3.2013 г., стр. 1).
 ПРИЛОЖЕНИЕ
 Запас
 Първоначална квота 2009 г.
 Адаптирана квота 2009 г.
 Установен улов 2009 г.
 Разлика между квотата и улова (прекомерен улов)
 Приспадане 2013


text:
г.
 Приспадане 2014 г.
 Приспадане 2015 г.
 Приспадане 2016 г.
 Приспадане 2017 г.
 Приспадане 2018 г.
 Приспадане 2019 г.
 Приспадане 2020 г.
 Приспадане 2021 г.
 Приспадане 2022 г.
 Приспадане 2023 г.
 MAC8C 3411
 29 529
 25 525
 90 954
 – 65 429
 100
 100
 100
 5 544
 6 283
 4 805
 5 544
 5 544
 5 544
 5 544
 269
 ANE08 (1)
 3 696
 4 539
 2 853
 3 696
 3 696
 3 696
 3 696
 180
 (1) По отношение на хамсията годината следва да се разбира като риболовния сезон, започващ през въпросната година.


text:
 3.11.2021
 BG
 Официален вестник на Европейския съюз
 L 387/126
 РЕГЛАМЕНТ ЗА ИЗПЪЛНЕНИЕ (ЕС) 2021/1903 НА КОМИСИЯТА
 от 29 октомври 2021 година
 за изменение на Регламент за изпълнение (ЕС) 2018/764 относно таксите и възнагражденията, дължими на Агенцията за железопътен транспорт на Европейския съюз, и съответните условия за плащане
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/796 на Европейския парламент и на Съвета от 11 май 2016 г. относно Агенцията за железопътен транспорт на Европейския съюз и за отмяна на Регламент (ЕО) No 881/2004 (1), и по-специално член 80, параграф 1 от него,
 като има предвид, че:
 (1)
 С Регламент за изпълнение (ЕС) 2018/764 на Комисията (2) се определят таксите и възнагражденията, дължими на Агенцията за железопътен транспорт на Европейския съюз („Агенцията“) за извършването на някои дейности и предоставянето на други услуги, посочени в Регламент (ЕС) 2016/796.
 (2)
 Макар че повечето разходи, генерирани от дейностите на Агенцията, се покриват от бюджета на ЕС, съгласно член 80, параграф 2, първа алинея от Регламент (ЕС) 2016/796 от Агенцията се изисква да събира такси и възнаграждения за издаването на разрешения за типове возила, единни сертификати за безопасност и одобрения по Европейската система за управление на движение (ERTMS), както и за предоставянето на други услуги. Съгласно член 80, параграф 3 от Регламент (ЕС) 2016/796 размерът на таксите и възнагражденията се определя на такова равнище, че да се гарантира, че приходите от тях са достатъчни за покриване на пълната себестойност на изпълняваните от Агенцията задачи и предоставените от нея услуги.
 (3)
 Съгласно член 10 от Регламент за изпълнение (ЕС) 2018/764 по веднъж на всяка финансова година Комисията трябва да прави оценка на режима на таксите и възнагражденията. Това оценяване трябва да се базира на оценката на предишните финансови резултати на Агенцията и на нейната прогнозна оценка за бъдещите разходи и приходи. Въз основа на оценката на финансовите резултати и прогнозите на Агенцията Комисията преразглежда таксите и възнагражденията, ако е необходимо. Комисията трябва да преразгледа регламента с оглед на постепенното въвеждане на фиксирани такси най-късно до 16 юни 2022 г.
 (4)
 През 2018 г., когато беше приет Регламент за изпълнение (ЕС) 2018/764, липсваха надеждни финансови данни, тъй като Агенцията все още не беше започнала да разглежда заявленията. От 2019 г. насам годишните доклади на Агенцията, посочени в член 51, параграф 1, буква а) от Регламент (ЕС) 2016/796 установяват, че при упражняването на ролята си на орган на Съюза, отговарящ за задачите по сертифициране и даване на разрешения съгласно членове 14, 20, 21 и 22 от Регламент (ЕС) 2016/796, Агенцията се сблъсква със значителен и повтарящ се отрицателен дисбаланс в своя бюджет. Този дисбаланс се дължи на недостатъчното равнище на таксите и възнагражденията, събирани съгласно член 80, параграф 2 от Регламент (ЕС) 2016/796 за компенсиране на разходите, свързани с разглеждането на заявленията и предоставянето на услуги.
 (5)
 За да може Агенцията да покрие разходите за разглеждане на заявленията, бюджетът на Съюза трябваше частично да поеме тези разходи. Освен това, за да балансира бюджета си,


text:
Агенцията трябваше значително да намали дейностите, различни от тези, финансирани от такси и възнаграждения. Съгласно годишните единни програмни документи на Агенцията прогнозирането за 2021 и 2022 г. предполага сходно финансово положение в бъдеще. Следователно е необходимо преразглеждане на режима на таксите и възнагражденията на Агенцията.
 (6)
 Изглежда необходимо да се увеличи часовата ставка, която понастоящем е по-ниска от почасовите разходи на Агенцията при вземането на решения по заявленията за разрешения, сертификати и одобрения. Следователно ставките, определени в Регламент за изпълнение (ЕС) 2018/764, следва да бъдат преразгледани, за да покриват годишните разходи, направени от Агенцията за разглеждане на заявленията и за предоставяне на достъп до обслужване на едно гише (ОЕГ) на всички заявители, които се обръщат към Агенцията за европейски разрешения за возила, единни сертификати за безопасност и одобрения на проекти по ERTMS.
 (7)
 Агенцията събира такси и възнаграждения изключително при часова ставка, изчислена въз основа на времето, отделено за вземане на решения и предоставяне на услуги. Следва да се въведе режим на фиксирани такси, за да се намали допълнително административната тежест и да се подобри предвидимостта на прогнозните разходи за всяко заявление в полза на всички участващи страни. Освен това от 2019 г. Агенцията е натрупала опит и е установила достатъчно солидна методика за изчисляване на средните разходи за разглеждане на отделните заявления. Поради това следва да се прилагат фиксирани такси за разглеждането на заявления във връзка с возило или серия от возила, за които се счита, че отговарят на вече разрешен тип возило съгласно член 25, параграф 1 от Директива (ЕС) 2016/797 на Европейския парламент и на Съвета (3).
 (8)
 Безплатното ОЕГ генерира значителни разходи за поддръжка и развитие. Ето защо следва да се плащат такси и за използването на обслужване на едно гише, когато адресат на подадените заявления е Агенцията. Заявителите следва да заплащат такси по фиксирани ставки в зависимост от въздействието на заявленията върху системата на ОЕГ от гледна точка на качените и съхраняваните документи, използваните функции и осъществения обмен, както и пропорционално на общите прогнозни разходи за съответното решение. Освен това, когато в Агенцията се подава заявление за съответствие с тип возила, таксата за използване на ОЕГ следва да стане неразделна част от общата такса за издаване на разрешения за возила, за които се дължат фиксирани такси.
 (9)
 Таксите и възнагражденията следва да отразяват специфичното положение на микро-, малките и средните предприятия. Поради това следва да се прилага специално намаление.
 (10)
 Всички критерии и методиката за определяне на размера на таксите и възнагражденията се основават на принципа, че приходите от тях следва да покриват пълните разходи на предоставените услуги, като се избягва формиране на дефицит или значително натрупване на излишък, съгласно член 80, параграф 3, първа алинея от Регламент (ЕС) 2016/796.
 (11)
 Опитът при прилагането на Регламент за изпълнение (ЕС) 2018/764 показа, че условията за плащане на такси и възнаграждения следва да бъдат осъвременени и коригирани, за да се смекчи рискът от неплащане от страна на заявителите, чиито финансови възможности са изложени на риск, и заявителите със седалище в трети държави, срещу които Агенцията не разполага


text:
с подходящи правни гаранции за принудително изпълнение. Уместно е Агенцията да фактурира дължимите суми на ранен етап от процеса на подаване на заявление, за да се намали рискът от забавяне на плащане или неплащане. Тя предоставя възможности за онлайн плащане.
 (12)
 Тъй като таксите и възнагражденията до голяма степен отразяват разходите на Агенцията за персонал и свързаните с тях преки разходи по дейностите, посочени в член 80, параграф 2 от Регламент (ЕС) 2016/796, съответните суми следва да се индексират от Агенцията по веднъж на всяка финансова година, за да се вземат предвид процентът на инфлация и годишното актуализиране на възнагражденията на персонала на Агенцията, въз основа на надеждни данни.
 (13)
 Агенцията следва да възприеме изцяло принципа на разходната ефективност и следователно постоянно да се стреми да подобрява процесите, прилагани за изпълнение на задачите, възложени ѝ по силата на Регламент (ЕС) 2016/796, и по-специално да съпоставя обхвата на задачите и наличните ресурси. Така тя следва да създаде истинско единно европейско железопътно пространство и да вземе предвид целите на политиката на ЕС в областта на железопътния транспорт за по-устойчива и интелигентна мобилност, както и за иновативен, безопасен, стабилен и напълно оперативно съвместим железопътен сектор.
 (14)
 Поради това Регламент за изпълнение (ЕС) 2018/764 следва да бъде съответно изменен.
 (15)
 Мерките, предвидени в настоящия регламент, са в съответствие със становището на комитета, създаден по силата на член 51 от Директива (ЕС) 2016/797,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2018/764 се изменя както следва:
 (1)
 В член 1 параграф 1 се заменя със следното:
 „1. С настоящия регламент се установяват таксите и възнагражденията, дължими на Агенцията за железопътен транспорт на Европейския съюз („Агенцията“) за разглеждане на заявленията по членове 14, 20, 21 и 22 от Регламент (ЕС) 2016/796, включително за използването от заявителя на системата за обслужване на едно гише (ОЕГ) за подаването на заявления до Агенцията, предвидена в член 12 от посочения регламент, както и за предоставянето на други услуги в съответствие с целите, за които е създадена Агенцията. В него са посочени също методът, който трябва да се използва за изчисляването на тези такси и възнаграждения, както и условията за плащане.“;
 (2)
 Член 2 се заменя със следното:
 „Член 2
 Видове такси и възнаграждения
 1. Агенцията събира такси:
 а)
 за подаването на заявления до Агенцията чрез системата ОЕГ, ако те не са включени във фиксираните такси за разглеждане на заявленията;
 б)
 за разглеждането на заявления, подадени до Агенцията, включително за издаването на прогнозните оценки, посочени в член 4, както и в случай че дадено заявление бъде впоследствие оттеглено от заявителя;
 в)
 при подновяване, ограничаване, изменение или преразглеждане на решение, издадено от нея в съответствие с Директива (ЕС) 2016/798 или Директива (ЕС) 2016/797.
 Агенцията може да събира такси, когато отменя разрешение за пускане на пазара поради установено впоследствие несъответствие със съществените изисквания на возило в употреба или на тип возило в съответствие с член 26 от Директива (ЕС) 2016/797, или защото притежателят на единен сертификат за безопасност вече не отговаря на условията за сертифициране съгласно член 17, параграфи 5 и 6


text:
от Директива (ЕС) 2016/798.
 2. Заявленията, посочени в параграф 1, първа алинея, букви а) и б), обхващат:
 а)
 разрешения за пускане на пазара на возила и типове возила съгласно членове 20 и 21 от Регламент (ЕС) 2016/796, различни от посочените в буква б) от настоящия параграф;
 б)
 разрешения за пускане на пазара на возило или на серия возила, които са в съответствие с разрешен тип возило съгласно член 25, параграф 1 от Директива (ЕС) 2016/797;
 в)
 единни сертификати за безопасност съгласно член 14 от Регламент (ЕС) 2016/796;
 г)
 решения за одобрение на съответствието с изискванията за оперативна съвместимост съгласно съответната ТСОС на технически решения на разположено по железопътната линия оборудване в рамките на Европейската система за управление на железопътното движение (ERTMS), съгласно член 22 от Регламент (ЕС) 2016/796;
 д)
 заявления за предварителна процедура в съответствие с член 22 от Регламент за изпълнение (ЕС) 2018/545 на Комисията, член 2, параграф 3 и член 4, параграф 5 от Регламент за изпълнение (ЕС) 2018/763 на Комисията;
 е)
 жалби по член 58 от Регламент (ЕС) 2016/796 в съответствие с член 7 от настоящия регламент.
 3. Агенцията събира възнаграждения за предоставянето на различни от посочените в параграф 1 услуги, поискани от заявител или от всяко друго лице или организация.
 4. Агенцията публикува списък на тези услуги на своя уебсайт.“;
 (3)
 Член 3 се заменя със следното:
 „Член 3
 Изчисляване на таксите, възнагражденията и фиксираните такси, събирани от Агенцията
 1. Таксите за използване на системата ОЕГ за подаване пред Агенцията на заявленията, посочени в член 2, параграф 2, букви а), в), г) и д), са с фиксиран размер, посочен в таблица А от точка 2 от приложението. Тези фиксирани такси са дължими към момента на подаване на заявлението.
 2. Размерът на таксите за разглеждане на заявленията, посочени в член 2, параграф 2, букви а), в), г) и д), включително за извършване на дейностите, посочени в член 2, параграф 1, първа алинея, буква в) и втора алинея, е сборът от следните такси:
 а)
 броя на часовете, изразходвани от служители на Агенцията и външни експерти за разглеждане на заявлението, умножен по часовата ставка на Агенцията, определена в точка 1 от приложението;
 б)
 размерът на таксите, събирани от Агенцията, се допълва със съответната сума, начислявана от националните органи по безопасността (НОБ), която произтича от разходите за разглеждане на националната част на заявлението.
 3. Таксите за подаване и разглеждане на съответните заявления и за издаване на разрешения, посочени в член 2, параграф 2, буква б), са с фиксиран размер, определен в таблица Б на точка 3 от приложението и включващ таксата за използване на услугата ОЕГ, посочена в параграф 1. Тези фиксирани такси са дължими към момента на подаване на заявлението.
 4. Размерът на таксите за услугите, посочени в член 2, параграф 3, е произведението от броя на часовете, изразходвани от служители на Агенцията и външни експерти, умножен по часовата ставка на Агенцията, определена в точка 1 от приложението.
 5. По искане на заявителя, за микро-, малко или средно предприятие се прилага намаление от 20 % от размера на таксата,


text:
събирана от Агенцията по дадено заявление. Такова искане се отправя при подаване на заявлението, ако се прилагат фиксирани такси, и най-късно преди Агенцията да издаде фактура във всички други случаи.
 За целите на настоящия регламент микро-, малко или средно предприятие означава самостоятелно железопътно предприятие, управител на инфраструктура или производител, установен/о или със седалище в държава – членка на Европейското икономическо пространство, което отговаря на условията, определени в Препоръка 2003/361/ЕО на Комисията (4).
 Чрез системата ОЕГ заявителят представя доказателства, че отговаря на условията за микро-, малко или средно предприятие. Агенцията оценява предоставените доказателства и решава да отхвърли искането за статут на микро-, малко или средно предприятие, ако е налице съмнение или липса на обосновка.“;
 (4)
 Член 5 се изменя, както следва:
 а)
 параграф 1 се заменя със следното:
 „1. Агенцията издава фактура за дължимите такси и възнаграждения в рамките на 30 календарни дни от:
 а)
 датата на решението си, освен при решения, обхванати от режима на фиксирани такси или такива, които са предмет на член 6, параграф 3;
 б)
 датата на решението на Апелативния съвет;
 в)
 датата, когато е приключило предоставянето на услугата;
 г)
 датата на оттегляне на дадено заявление;
 д)
 датата на всяко друго събитие, водещо до спиране на разглеждането на дадено заявление;
 По отношение на фиксираните такси, чийто падеж е в момента на подаване на заявлението, както е посочено в член 3, параграфи 1 и 3, преди да разгледа заявлението, Агенцията може да договори друга дата за плащане с отделните заявители, а също и да постигне специални договорености за фактуриране.“;
 б)
 параграф 2 се заменя със следното:
 „2. Фактурата съдържа следните елементи, когато е приложимо:
 а)
 диференциране на таксите или възнагражденията;
 б)
 сумите по режима на фиксирани такси;
 в)
 ако не се прилагат фиксирани такси — броя часове, прекарани от Агенцията в изпълнение на задълженията ѝ, и приложимата часова ставка;
 г)
 когато е приложимо — разходите, начислени от съответния национален орган по безопасността. Тези данни трябва да бъдат посочени във връзка с конкретните задачи и изразходваното време или под формата на фиксирани суми, прилагани от НОБ за разглеждането на националната част от заявлението.“;
 в)
 вмъква се следният параграф 4a:
 „4а. Когато член 6, параграф 3 се прилага по отношение на заявителите, Агенцията има право да издава уведомления за плащане, с които се изисква частично плащане за вече разгледаните части от заявлението. Ако изисканото плащане не бъде извършено в определен от Агенцията срок, не по-кратък от 10 календарни дни, Агенцията може да спре разглеждането на заявлението и да информира заявителя за това. Агенцията възобновява разглеждането на заявлението, ако изисканото плащане бъде извършено в срок от 20 календарни дни след уведомлението за спирането. Ако плащането не бъде извършено в срок от 20 календарни дни след уведомлението за спирането, Агенцията има право да отхвърли заявлението.“;
 г)
 параграф 9 се заменя със следното:
 „9. Когато заявителят е микро-, малко или средно предприятие, Агенцията взема под внимание искания за разумно удължаване на срока за плащане, както и за изплащане на вноски.“;
 (5)
 Член 6 се изменя, както следва:
 а)
 параграф 1 се заменя със